Návrh

Nariadenie vlády Slovenskej republiky
z ........................ 2006
o ochrane zamestnancov pred rizikami súvisiacimi 
s expozíciou azbestu pri práci

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

§ 1
Predmet úpravy

(1)	Toto nariadenie vlády ustanovuje požiadavky na zaistenie ochrany zdravia a bezpečnosti zamestnancov) pred rizikami súvisiacimi s expozíciou prachu z azbestu alebo z materiálov obsahujúcich azbest  a na predchádzanie týmto rizikám.

(2)	Toto nariadenie vlády sa vzťahuje na všetky činnosti, pri ktorých zamestnanci sú alebo môžu byť pri práci exponovaní prachu z azbestu alebo z materiálov obsahujúcich azbest.

(3)	Na účely tohto nariadenia vlády sa azbestom rozumejú tieto vláknité kremičitany:
a)	azbest aktinolit (CAS č. 77536-66-4),
b)	azbest grunerit (amozit) (CAS č. 12172-73-5),
c)	azbest anthofylit (CAS č. 77536-67-5),
d)	chryzotil (CAS č. 12001-29-5),
e)	krocidolit (CAS č. 12001-28-4),
f)	azbest tremolit (CAS č. 77536-68-6).

§ 2
Posudzovanie rizika 

(1)	Pri činnosti, pri ktorej by mohli byť zamestnanci exponovaní prachu z azbestu alebo z materiálov, ktoré obsahujú azbest, je zamestnávateľ povinný vypracovať posudok o riziku vzhľadom na charakter a stupeň expozície zamestnancov prachu z azbestu alebo z materiálov obsahujúcich azbest.

(2)	Posudok o riziku podľa odseku 1 je zamestnávateľ povinný konzultovať so zamestnancami alebo so zástupcami zamestnancov pre bezpečnosť a ochranu zdravia pri práci) (ďalej len „zástupca zamestnancov pre bezpečnosť“) a aktualizovať, ak je nesprávny, alebo pri zmene materiálu pri práci.

(3)	Zamestnávateľ je povinný zabezpečiť, aby zamestnanci neboli exponovaní prachu z azbestu alebo z materiálov obsahujúcich azbest s vyššou koncentráciou v pracovnom ovzduší ako je technická smerná hodnota 0,1 vlákna na cm3 vo vzťahu k osemhodinovému pracovnému času.

     (4) Ak expozícia zamestnancov prachu z  azbestu alebo z  materiálov obsahujúcich azbest je nepravidelná, má nízku intenzitu a podľa výsledku posudku o riziku podľa odseku 1 nebude prekročená technická smerná hodnota ustanovená v odseku 3,  plnenie povinností uvedených v § 3,  11 a 12 sa nevyžaduje, ak ide o
a)	krátkodobé nepravidelné údržbárske činnosti, pri ktorých sa manipuluje len s nedrobivými materiálmi,
b)	odstraňovanie neporušených a neznehodnotených materiálov, v ktorých sú azbestové vlákna pevne spojené so základným materiálom,
c)	zalievanie alebo tmelenie materiálov obsahujúcich azbest, ktoré sú neporušené,
d)	monitorovanie a  kontrolu pracovného ovzdušia vrátane odberu vzoriek na účely zisťovania obsahu azbestu.

(5) Úrad verejného zdravotníctva Slovenskej republiky) po dohode so zástupcami zamestnancov) usmerní, ktoré práce v rozsahu činností podľa odseku 4 písm. a) až d) majú charakter prác s nepravidelnou a nízkou expozíciou prachu z azbestu alebo z materiálov obsahujúcich azbest.

§ 3
Oznamovanie činnosti

(1)	Pred začiatkom prác súvisiacich s akoukoľvek činnosťou podľa § 2 ods. 1 je zamestnávateľ povinný predložiť príslušnému orgánu verejného zdravotníctva) oznámenie, ktoré obsahuje
a)	obchodné meno, právnu formu, sídlo, ak ide o právnickú osobu; meno, priezvisko a bydlisko, ak ide o fyzickú osobu – podnikateľa,
b)	umiestnenie pracoviska,
c)	druh a množstvo azbestu v materiáloch, s ktorými sa bude manipulovať,
d)	popis činnosti a používané pracovné postupy,
e)	počet zamestnancov pri výkone práce,
f)	dátum začatia práce a jej trvanie,
g)	opatrenia na zníženie expozície prachu z azbestu alebo z materiálov obsahujúcich azbest  (§ 5),
h)	plán práce, ak ide o búracie práce alebo iné práce uvedené v § 8 ods. 6.

(2)	Údaje uvedené v oznámení podľa odseku 1 písm. b) až h) je zamestnávateľ povinný sprístupniť zamestnancom alebo zástupcom zamestnancov pre bezpečnosť. 

(3)	Pri zmene pracovných podmienok, ktorá môže mať vplyv na zvýšenie expozície zamestnancov prachu z azbestu alebo z materiálov obsahujúcich azbest, je zamestnávateľ povinný predložiť nové oznámenie.

(4)	Ak predmetom oznámenia sú činnosti, o ktorých rozhoduje príslušný orgán verejného zdravotníctva, súčasťou oznámenia je aj žiadosť s údajmi podľa osobitného predpisu.)

§ 4
Zákaz niektorých činností

(1)	Je zakázané
a)	používať azbest pomocou rozprašovania,
b)	používať izolačné alebo zvukotesné materiály, ktoré obsahujú azbest s hustotou nižšou ako 1 g.cm-3,
c)	vykonávať činnosti, pri ktorých dochádza k expozícii zamestnancov prachu z azbestu alebo z materiálov obsahujúcich azbest počas ťažby a spracovania azbestu a počas výroby výrobkov, do ktorých sa pridáva azbest,
d)	uvádzať azbest na trh a používať výrobky, ktoré obsahujú azbest.)

(2)	Zákaz podľa odseku 1 sa nevzťahuje na odstraňovanie azbestu alebo materiálov obsahujúcich azbest (ďalej len „odstraňovanie azbestových materiálov“) zo stavieb (§ 8 ods. 5).

§ 5
Opatrenia na zníženie expozície

(1)	Pri činnosti podľa § 2 ods. 1 je zamestnávateľ povinný na mieste výkonu práce znížiť expozíciu zamestnancov prachu z azbestu alebo z materiálov obsahujúcich azbest na najnižšiu možnú mieru
a)	obmedzením počtu exponovaných alebo pravdepodobne exponovaných zamestnancov prachu z azbestu alebo z materiálov obsahujúcich azbest,
b)	navrhnutím bezpečných pracovných postupov na zamedzenie vzniku prachu z azbestu a z materiálov obsahujúcich azbest, a ak to nie je možné, zabrániť uvoľňovaniu azbestových vlákien do ovzdušia,
c)	zabezpečením pravidelného čistenia a  údržby všetkých priestorov a zariadení na odstraňovanie azbestu alebo materiálov obsahujúcich azbest,
d)	skladovaním a prepravou azbestu alebo materiálov obsahujúcich azbest v pevnom uzavretom obale,
e)	včasným zhromažďovaním a odstraňovaním odpadu z  miesta výkonu práce v pevnom uzavretom obale s označením, že obsahuje azbest.)

(2) Pri činnosti podľa § 2 ods. 1 a  4 je zamestnávateľ povinný na svoje náklady zabezpečiť
a)	vymedzenie a označenie pracoviska bezpečnostnými a  zdravotnými označeniami, najmä výstražnými značkami,) 
b)	zamedzenie prístupu na pracovisko zamestnancom, ktorí nie sú určení na výkon práce v priestoroch pracoviska,
c)	zákaz fajčenia zamestnancov na pracovisku,
d)	oddelenie priestorov na jedenie a oddych od pracoviska tak, aby zamestnanci neboli exponovaní prachu z azbestu alebo z materiálov obsahujúcich azbest,
e)	pre zamestnancov účinné osobné ochranné pracovné prostriedky na ochranu celého tela (ďalej len „ochranný odev“), ktoré po použití zostanú na pracovisku; ak sa pranie ochranných odevov vykonáva mimo pracoviska, zabezpečiť ich prepravu v uzatvorených kontajneroch,
f)	oddelené skladovacie miesta  pre ochranný odev a pre civilný odev,
g)	primerané a vhodné zariadenia na osobnú hygienu zamestnancov, najmä sprchy,
h)	uloženie osobných ochranných pracovných prostriedkov na ochranu dýchacích orgánov na vyhradenom mieste, ich kontrolu, čistenie po každom použití a pravidelnú údržbu.

§ 6
Opatrenia pri prekročení technickej smernej hodnoty

(1)	Pri zistení prekročenia technickej smernej hodnoty (§ 2 ods. 3) je zamestnávateľ povinný zistiť príčiny, bezodkladne vykonať ochranné opatrenia a skontrolovať ich účinnosť opakovaným meraním azbestu a stanovením azbestových vlákien v pracovnom ovzduší.

(2)	Ak expozíciu zamestnancov prachu z azbestu alebo z materiálov obsahujúcich azbest nemožno znížiť iným spôsobom a z dôvodu dodržania technickej smernej hodnoty (§ 2 ods. 3)  je potrebné použiť osobné ochranné pracovné prostriedky na ochranu dýchacích orgánov; zamestnávateľ je povinný zabezpečiť, aby tieto prostriedky zamestnanci používali len v nevyhnutne potrebnom a prísne obmedzenom čase. 

(3)	Počas výkonu práce s použitím prostriedkov podľa odseku 2 je zamestnávateľ povinný po konzultácii so zamestnancami alebo so zástupcami zamestnancov pre bezpečnosť zaraďovať prestávky v práci so zohľadnením fyzickej záťaže a klimatických podmienok. 

§ 7
Meranie azbestu

(1)	 Zamestnávateľ je povinný podľa výsledkov posudku o riziku (§ 2 ods. 1) a na účely kontroly dodržiavania technickej smernej hodnoty (§ 2 ods. 3) zabezpečiť pravidelné meranie azbestu v pracovnom ovzduší. 

(2)	 Na účely merania azbestu a jeho hodnotenia sa zohľadňujú len vlákna s dĺžkou viac ako päť mikrometrov, so šírkou menej ako tri mikrometre a s pomerom dĺžky a šírky väčším ako 3:1.

(3)	 Odber vzoriek sa vykoná po konzultácii so zamestnancami alebo so zástupcami zamestnancov pre bezpečnosť.

(4)	 Trvanie odberu vzoriek musí byť také, aby sa mohla stanoviť reprezentatívna expozícia pre osemhodinový pracovný čas pomocou meraní alebo časovo vážených výpočtov.

(5)	 Ober vzoriek môže vykonávať len odborne spôsobilá osoba.) Odobraté vzorky sa môžu analyzovať len v  laboratóriách vybavených na počítanie vlákien. 

(6)	 Počítanie vlákien sa vykonáva pomocou fázového kontrastného mikroskopu v súlade s metódou uvedenou v prílohe č. 1 alebo inou metódou, ktorá poskytuje rovnaké výsledky.

§ 8
Búracie práce, údržbárske práce a iné činnosti, 
pri ktorých je predpoklad prekročenia technickej smernej hodnoty

(1)	Pred začiatkom búracích prác alebo údržbárskych prác je zamestnávateľ povinný vykonať všetky dostupné opatrenia na identifikáciu materiálov s predpokladaným obsahom azbestu vrátane získania potrebných informácií od vlastníkov budov.

(2)	Pri pochybnosti o prítomnosti azbestu v materiáloch alebo v konštrukcii budov je zamestnávateľ povinný vykonať všetky opatrenia podľa § 5.

(3)	Pri búracích prácach, údržbárskych prácach, opravách, odstraňovaní azbestových materiálov zo stavieb a  iných činnostiach, pri ktorých je predpoklad prekročenia technickej smernej hodnoty (§ 2 ods. 3) aj napriek vykonaným opatreniam podľa § 6 ods. 1,  je zamestnávateľ povinný  
a)	zabezpečiť zamestnancom vhodné dýchacie prístroje a iné osobné ochranné pracovné prostriedky,
b)	označiť priestory, v ktorých je predpoklad prekročenia technickej smernej hodnoty, bezpečnostnými a zdravotnými označeniami, najmä výstražnou značkou,
c)	zabrániť šíreniu prachu z azbestu alebo z materiálov obsahujúcich azbest mimo budov alebo mimo miesta, na ktorom sa činnosť vykonáva.

(4)	Opatrenia uvedené v odseku 3 zamestnávateľ prerokuje so zamestnancami alebo  zástupcami zamestnancov pre bezpečnosť pred začiatkom prác uvedených v odseku 1.

(5)	Odstraňovanie azbestových materiálov zo stavieb možno len na základe oprávnenia vydaného podľa osobitného predpisu.)

(6)	Pred začiatkom búracích prác alebo prác na odstraňovaní azbestových materiálov z budov, stavieb, inštalácií alebo z lodí je zamestnávateľ povinný vypracovať plán práce. 

(7)	Zamestnávateľ je povinný v  pláne práce uviesť všetky opatrenia na zaistenie ochrany zdravia a  bezpečnosti zamestnancov na mieste výkonu práce, najmä  stanoviť
a)	odstránenie azbestu alebo materiálov obsahujúcich azbest pred začiatkom búracích prác, ak nejde o prípady, v  ktorých by takýto postup predstavoval väčšie riziko pre zamestnancov, ako v prípade jeho nedodržania, 
b)	poskytnutie osobných ochranných pracovných prostriedkov v súlade s odsekom 3 písm. a),  
c)	meranie azbestu po skončení prác.

§ 9
Odborná príprava zamestnancov

(1)	Zamestnávateľ je povinný zabezpečiť na vlastné náklady pred začiatkom práce a v pravidelných intervaloch odbornú prípravu pre všetkých zamestnancov, u ktorých je predpoklad, že budú exponovaní prachu z azbestu alebo z materiálov obsahujúcich azbest. 
(2)	Obsah odbornej prípravy musí byť pre zamestnancov zrozumiteľný a zameraný na získanie potrebných vedomostí a zručnosti na výkon práce, najmä pokiaľ ide o 
a)	vlastnosti azbestu a jeho účinky na zdravie vrátane spolupôsobiaceho účinku fajčenia,
b)	typy výrobkov alebo materiálov, ktoré zvyčajne obsahujú azbest,
c)	pracovné postupy, ktoré môžu mať za následok expozíciu prachu z azbestu alebo z materiálov obsahujúcich azbest a význam opatrení  na zníženie expozície,
d)	bezpečné pracovné postupy, kontrolu a osobné ochranné pracovné prostriedky,
e)	voľbu, význam používania a správne používanie osobných ochranných pracovných prostriedkov vrátane časového obmedzenia používania osobných ochranných pracovných prostriedkov na ochranu dýchacích orgánov,
f)	postupy v havarijných situáciách,
g)	postupy pri dekontaminácii pracovného prostredia zamoreného prachom z azbestu alebo z materiálov obsahujúcich azbest,
h)	spôsob odstraňovania odpadu,
i)	význam zdravotného dohľadu vrátane lekárskych preventívnych prehliadok.

§ 10
Informovanie zamestnancov a zástupcov zamestnancov pre bezpečnosť

(1)	Zamestnávateľ zabezpečí, aby zamestnanci a zástupcovia zamestnancov pre bezpečnosť boli informovaní o
a)	riziku z expozície prachu z azbestu alebo z materiálov obsahujúcich azbest,
b)	technických smerných hodnotách a požiadavkách na meranie azbestu,
c)	požiadavkách na osobnú hygienu vrátane zákazu fajčenia, jedenia a pitia na pracovisku,
d)	používaní osobných ochranných pracovných prostriedkov na ochranu tela a osobných ochranných pracovných prostriedkov na ochranu dýchacích orgánov,
e)	ďalších opatreniach na zníženie expozície zamestnancov prachu z azbestu alebo z materiálov obsahujúcich azbest.

(2)	Zamestnávateľ zabezpečí, aby zamestnanci alebo zástupcovia zamestnancov pre bezpečnosť mali prístup k výsledkom meraní azbestu a vysvetlí im význam týchto výsledkov.

(3)	Ak výsledky merania azbestu prekračujú technickú smernú hodnotu (§ 2 ods. 3), zamestnávateľ bezodkladne informuje zamestnancov a zástupcov zamestnancov pre bezpečnosť o prekročení a príčine prekročenia. Zamestnávateľ so zamestnancami a zástupcami zamestnancov pre bezpečnosť prekonzultuje opatrenia, ktoré je potrebné vykonať, v prípade mimoriadnej situácie im poskytne informácie o vykonaných opatreniach.

§ 11
Zdravotný dohľad

(1)	Zamestnávateľ zabezpečí primeraný zdravotný dohľad pre zamestnancov pred začiatkom práce v expozícii prachu z azbestu alebo z materiálov obsahujúcich azbest, ak na základe posúdenia rizika podľa § 2 zistí riziko pre ich zdravie; súčasťou zdravotného dohľadu sú lekárske preventívne prehliadky.

(2)	 Pred začiatkom práce v expozícii prachu z azbestu alebo z materiálov obsahujúcich azbest je zamestnávateľ povinný zabezpečiť každému zamestnancovi lekársku preventívnu prehliadku, ktorá musí obsahovať vyšetrenia uvedené v prílohe č. 2. 

(3)	Ak trvá expozícia prachu z azbestu alebo z  materiálov obsahujúcich azbest a zamestnanec vykonáva činnosť uvedenú v § 2 ods. 1, zamestnávateľ je povinný zabezpečiť zamestnancovi lekársku preventívnu prehliadku každé tri roky, ak o kratšom intervale nerozhodne orgán verejného zdravotníctva.

(4)	Výsledky vyšetrení lekárskej preventívnej prehliadky a výsledok posúdenia zdravotnej spôsobilosti sa uchovávajú po dobu 40 rokov od skončenia práce v riziku expozície prachu z azbestu alebo z materiálov obsahujúcich azbest.

(5)	 Na základe výsledku lekárskej preventívnej prehliadky podľa odseku 2  lekár  vykonávajúci zdravotný dohľad môže odporučiť zamestnávateľovi individuálne ochranné opatrenia alebo preventívne opatrenia; ak je to potrebné, aj vyradenie zamestnanca zo všetkých činností, pri ktorých je predpoklad expozície prachu z azbestu alebo z materiálov obsahujúcich azbest. 

(6)	Lekár vykonávajúci zdravotný dohľad informuje zamestnanca o výsledkoch lekárskej preventívnej prehliadky vrátane odporúčania týkajúceho sa následných preventívnych prehliadok, ktorým by sa mal zamestnanec podrobiť po skončení práce s rizikom expozície prachu z azbestu alebo z materiálov obsahujúcich azbest.

§ 12
Evidencia a záznamy

(1)	Zamestnávateľ je povinný viesť evidenciu zamestnancov, ktorí vykonávajú činnosť podľa § 2 ods.1.

(2)	Súčasťou evidencie sú záznamy o expozícii zamestnancov prachu z azbestu alebo z materiálov obsahujúcich azbest (ďalej len „záznamy“), ktoré obsahujú
a)	meno, priezvisko a dátum narodenia zamestnanca,
b)	pracovisko, profesiu a pracovné zaradenie zamestnanca, 
c)	dátum začatia a skončenia výkonu práce, 
d)	výsledky merania azbestu v pracovnom ovzduší za každé sledované obdobie,
e)	údaje o mimoriadnych situáciách v súvislosti s expozíciou prachu z azbestu alebo z materiálov obsahujúcich azbest.

(3)	Zamestnávateľ uchováva záznamy po dobu najmenej 40 rokov od skončenia práce v riziku expozície prachu z azbestu alebo z materiálov obsahujúcich azbest a po ukončení činnosti ich odovzdá príslušnému orgánu verejného zdravotníctva.

(4)	Zamestnávateľ zabezpečí, aby
a)	každý zamestnanec mal prístup k záznamom, ktoré sa ho osobne týkajú,
b)	zamestnanci a zástupcovia zamestnancom pre bezpečnosť mali prístup k  informáciám podľa odseku 2 písm. d) a e). 

§ 13
Prevzatie právnych aktov Európskych spoločenstiev

Týmto nariadením vlády sa preberajú právne akty Európskych spoločenstiev uvedené v prílohe č. 3.

§ 14
Účinnosť

Toto nariadenie vlády nadobúda účinnosť 1. júna 2006.